## XVII Nelja maailmameistri mälestusvõistlus

### Juhend

***I  Eesmärk***

1. Mälestada laskespordi maailmameistreid – 13-kordset maailmameistrit Elmar Kivistikku, 5-kordset maailmameistrit Alfred Kukke, 4-kordset maailmameistrit Ernst Rulli ja 4-kordset maailmameistrit Kaarel Kübarat.
2. Pakkuda laskuritele võimalust lasta ajalugu teinud meeste mälestuseks ajalukku jäävat harjutust.

***II  Aeg ja koht***

Võistlus toimub **22. juunil 2024.a.** Tartumaa Tervisespordikeskuse 50 m lasketiirus. Start kell 12.00 18 rada. Finaal kell 15.30.

***III  Võistluse korraldus ja läbiviimine***

Võistluse korraldavad Eesti Laskurliit ja Elva Laskespordiklubi.

***IV  Osavõtjad***

Osa võtma oodatakse EL liikmesklubide mees- ja naislaskureid vastavalt 2023/24.a. edetabelile ning külalisvõistlejaid Lätist, Leedust ja Soomest.

***V  Võistluse  programm***

50 m püssi harjutus **3 x 40** lasku **+** **finaal**, **Sius elektroonilised märgid.**

Mehed ja naised ühes arvestuses.

Asendite paremad selgitatakse põhilaskmise tulemuste järgi.

 ***VI  Autasustamine***

I-VI  kohale tulnud võistlejaid kõikides asendites ja kogusummas autasustatakse diplomitega. Üldvõitjat autasustatakse Elmar Kivistiku rändkarikaga, põlvelt asendi võitjat Kaarel Kübara rändkarikaga, lamades asendi võitjat Ernst Rulli rändkarikaga ja püstiasendi võitjat Alfred Kuke rändkarikaga.

***VII Majandamine***

 Eesti Laskurliit katab võistluse korraldamisega seotud kulud.

 Võistlejate lähetamisega seotud kulud katavad lähetavad organisatsioonid.

***VIII Eelregistreerimine***

Registreerida hiljemalt **17. juuniks 2024.a.** elektronposti aadressil **info@laskurliit.ee**

Eesti Laskurliit